- Molt bé. - Gravem.
Per començar,
mai no havia vist un dormitori tan net.
Sempre està així?
- Sí. No ho he fet per l'entrevista. - De debò?
Sí. Sempre. No m'agrada tenir-lo desendreçat.
Doncs mirem una mica. Aquest armari tancat.
Està desordenat.
- Sí? - Sí.
- Com de desordenat? - Desordenat.
- No podem donar-hi un cop d'ull? - Podeu, però...
Ho tenim bastant organitzat.
Les jaquetes.
Camises de denim, camises.
I després anem dels jerseis i les rebeques a les samarretes.
Roba interior.
Mitjons.
I els vestits.
I bé...
Molt bé.
Això ho fas tu?
Sí.
Les ordeno per color.
I, com veieu, les poso a diferents alçades per veure bé què hi ha a sota.
Samarretes.
I més samarretes.
- Aquests són els conjunts de la setmana. - Un moment. Explica-m'ho.
Em preparo tota la setmana. Sí.
Abans només ho feia la nit abans, però...
És una obsessió més aviat recent?
De fet, sí.
Està bastant ordenat.
Aquí, hi tinc els texans i els pantalons.
Algú ho ha tocat.
- Algú ho ha tocat? - Sí.
Mare meva.
No sé qui.
EPISODI 4
REIAL MADRID VS. BETIS AGOST
Quin gust tornar.
El factor Beckham afegeix un toc especiat a un còctel molt carregat.
Recordo que la primera temporada va ser diferent.
Jugada decent. Marca amb el cap!
Quan l'altre equip marcava gol,
recordo que el Ronaldo reia i feia broma.
Pensava: "Perdeu un a zero."
Beckham es frustra.
Però ell feia: "No pateixis, que marcarem."
Una paret. Ronaldo hi participa. Beckham la rep! Mi-te'l!
Si guanyàvem,
sortíem a fer una cervesa
o una guaranà.
O la caipirinha. Al David també li agradava.
Una gran passada de Beckham. Zidane!
Quan sortia una falta a prop de l'àrea
no sabíem qui xutaria, si ell o jo.
Sembla que Roberto Carlos li trepitja l'ombra.
"No, xuto jo." "No, tu..." "Ho faré jo."
"De fet, millor que xutis tu. Et queda una mica lluny."
"Tu o jo?" Qui se n'encarrega?
T'agradava xutar tirs lliures?
M'encantava quan la resta m'ho deixava fer, és clar.
David Beckham!
Per aquella època...
David Beckham.
...el que tocava esdevenia d'or.
Quina bellesa!
Recordo dir-li: "T'encanta ficar-te a la banyera.
Però no pots, perquè quan t'hi fiques,
l'aigua se separa i passes sense mullar-te."
No. Estic feliçment casat.
Tinc una dona molt maca i dos fills guapíssims,
així que soc molt feliç.
Tot allò que feia o deia es transformava en or. Era Goldenballs, el "pilotes d'or".
- Estàs casada. - Sí.
Amb un dels homes més atractius, guapos i famosos del món.
Ho té tot al seu abast. Ara, a Espanya, se li tiren a sobre.
T'amoïna o et fa patir? Us poseu gelosos amb l'altre?
Trobo que sempre és sa que una relació tingui un punt de gelosia.
Són una de les parelles més distingibles del món.
Durant anys, els Beckham han fet córrer que el matrimoni anava sobre rodes.
Però ara la relació rep una altra mena d'atenció pública.
S'ha dit que David Beckham va tenir una aventura
després del seu traspàs al Reial Madrid.
El News of the World, que va publicar un article en detall ahir,
afirma que confia al 100 % en les seves fonts.
Ara el matrimoni les passava magres.
Va ser la notícia més important del món d'aquells moments.
Els rumors d'infidelitats han fet córrer rius de tinta.
És la notícia de la dècada.
Fa deu dies que acapara portades, és extraordinari.
EL SEXE SECRET DEL BECKS
Els tabloides la van arrambar amb molta alegria.
L'AMANT DEL BECKS RUMOR D'INFIDELITAT
SEXE AMB EL BECKS VULL LLIGAR COM BECKHAM
CRISI MATRIMONIAL
Algú sap si va de debò?
Van sorgir moltes notícies als tabloides. Com ho vas enfrontar?
Van aparèixer unes...
històries horribles.
Va costar molt...
viure-hi.
Era el primer cop que la Victoria i jo
havíem d'aguantar tanta pressió al nostre matrimoni.
The Sun publica una fotografia, segons diuen, de Victoria plorant
mentre agafa un avió a Suïssa,
on es trobarà amb el seu marit per esquiar durant les vacances.
La consideres l'època més dura del matrimoni?
Sí, n'estic convençuda. Va ser l'època més dura per nosaltres.
Semblava que teníem el món en contra.
I val a dir, sincerament, que també estàvem enfrontats.
Fins a Madrid,
de vegades semblava que estiguéssim enfrontats a tothom,
però estàvem junts, ens teníem l'un a l'altre.
Però a Espanya no notàvem que ens tinguéssim l'un a l'altre.
És trist.
Quan...
Quan em vaig traslladar a Espanya...
...va ser complicat.
Havia estat part d'un club i una família durant tota la meva carrera,
des dels quinze als 27 anys.
Em van vendre d'un dia a l'altre.
Tot d'una, era en una altra ciutat.
No parlava castellà.
I, encara pitjor, em mancava la família.
Després de les revelacions d'aquesta setmana, els Beckham
s'han trobat per passar la nit en aquest xalet,
una mica assetjats per la premsa.
No puc ni posar en paraules
com de dur va ser
i fins a quin punt m'afectava.
Cada cop que ens despertàvem,
sentíem que n'havia passat una altra.
Em sembla que, per aquella època, tots dos sentíem...
No tant que ens estiguéssim perdent, sinó que ens ofegàvem.
Com creus que ho vau superar?
No ho sé.
Si soc sincer, no sé com ho vam superar.
La Victoria ho és tot.
Veure-la passar-ho malament va ser d'allò més difícil.
Au. Vinga, som-hi. Sisplau.
Però...
som lluitadors.
Per aquella època, havíem de lluitar per l'altre i per la nostra família.
Valia la pena lluitar per allò que teníem.
Els Beckham tornen avui a Espanya.
Han fet via per agafar junts el jet privat.
Al capdavall, és la nostra intimitat.
Aquest no és el millor pla perquè Beckham torni avui al Reial Madrid.
Sembla que la Pija serà al partit.
Gran part de la premsa mundial vol esbrinar com està mirant-li la cara.
No es pot amagar que Beckham ha passat una setmana complicada.
Alguns dies em despertava i pensava:
"I ara, com vaig a treballar? Com puc sortir a aquell camp?
Com faig veure que no passa res?"
Al futbol, de vegades surten al camp
i poden oblidar la resta i gaudir de l'esport.
Però em sentia malalt físicament cada dia, tan bon punt obria els ulls.
"Com ho faré?"
Vaig dir: "David, et veus capaç de rendir demà?"
Va dir: "No pateixis."
Beckham.
Beckham vol marcar a distància. El porter...
Això gairebé és repetir Selhurst Park. La família ho ha gaudit.
Tenen una oportunitat.
I ja van un gol per darrere! Que bé que comença l'Osasuna.
I, de sobte, tot es va descontrolar.
I Casillas fica la pota. Dos a zero!
Va ser una bogeria.
Podran arribar al tres a zero? Doncs sembla que sí!
Carlos Queiroz i el Reial Madrid van a la baixa.
Tothom fa gestos consternats, Gerry.
L'afició agita els mocadors blancs. N'ha tingut prou.
Van treure els mocadors i els xiulets.
N'havia sentit parlar, però no ho havia vist. No era agradable.
Quin horror de setmana estan passant.
S'acaba aquesta nit increïble al Bernabéu.
Els han fet fora del primer lloc de la lliga espanyola
per primer cop en tres mesos.
La Victoria i els nens s'havien de mudar passada la primera temporada?
Sí. És llavors quan van venir.
- No heu vist la casa? - No.
No. Aquesta no, l'anterior.
- Ha de parlar un segon. - Sí.
Doncs ara...
Els diaris hi tornen amb els disbarats.
Tan aviat com vaig poder matricular els nens, ens hi vam traslladar.
El dormitori dels nens.
Tot i que no hi dormen. Sempre els tenim a la nostra.
Quantes vambes. Qui el deu patrocinar?
Et queden moltes coses a Anglaterra.
No tantes.
Això és el bany. De fet, ja no vull tornar a Regne Unit.
Em pensava que no ho diria mai. I tu?
Ja veurem.
Em sembla que també us ho dirà.
Era un malson. Des que obríem la porta al matí...
- Això que has fet... - Jo m'hi ficaré i...
...ja teníem la premsa en cotxe.
I ens seguien a tot arreu.
No facis res estrany.
Cada cop que duia el Brooklyn a l'escola,
hi havia deu o quinze paparazzis.
La tele espanyola seguia en directe el viatge a l'escola.
Era un autèntic circ.
És molt divertit que arribi el circ, oi?
No quan n'ets part.
Va ser molt dur pel Brooklyn, que ja era més gran.
I es trobava amb els fotògrafs cridant.
I quines coses li deien al Brooklyn, a crits, sobre el pare i la mare!
El Brooklyn era molt petit.
Va haver de suportar tot allò i no sé si...
No sé...
si el va perjudicar. No ho sé.
Culpava al David?
Sí, les coses com siguin.
Buster, no hi poden entrar.
- Mira la mama. - No és res. No poden entrar al cotxe.
No passa res. Tens aquí la mama.
Amb el cor a la mà, segurament va ser l'època més infeliç de tota la meva vida.
Estàs bé, Buster?
Eh, que ja ets gran. Ja t'he dit que no era res.
No em sentia ignorada, però vaig escollir interioritzar-ho molt,
ja que sempre tenia en compte que ell necessitava concentrar-se.
Ronaldinho. Xuta un bon globus. Xavi!
Sabeu els documentals dels avions que s'estavellen?
Comencen a descontrolar-se.
Un bon xut! Quin tros de gol!
Mai no havia viscut res de similar al futbol. Mai. Ho juro.
Increïble! El Reial Madrid està engegant a rodar la lliga.
Van començar a dubtar de nosaltres.
Que era un projecte de màrqueting,
que no era un projecte esportiu.
Han perdut els últims tres partits. Mai no n'han perdut quatre seguits, Gerry.
No volen canviar la història aquesta nit.
Casillas. I la perd!
Quina sorpresa! El Múrcia, que ha baixat a segona, va guanyant.
Un final de temporada desastrós pel Madrid.
En 102 anys d'història, mai havien perdut quatre partits seguits.
L'equip està en crisi.
Vaig veure un madridista.
Va dir: "Beckham."
És a dir, que era guapo, però molt dolent.
Estava embarassada del Cruz.
Quan el David va tornar d'entrenar, li vaig dir:
"M'han dit que dilluns al matí puc ingressar i tindré la criatura."
I llavors va i em diu: "No em va bé perquè tinc una sessió de fotos."
"Una sessió?"
"Sí, m'han de fer una sessió amb Jennifer Lopez i Beyoncé."
Jo al·lucinava. De debò, estava a punt d'explotar, fent llit.
"Això ho dius de debò?
Et faràs un coi de sessió amb Jennifer Lopez,
que és preciosa i no està a punt de parir?"
Em van fer la cesària i recordo estar allà estirada.
No em sentia especialment preciosa.
Algú em va ensenyar la portada d'un diari
amb una foto preciosa del David entre Jennifer Lopez i Beyoncé.
El titular deia: "Què dirà la Pija?"
Aquí, sisplau.
Ara tinc un altre nen molt maco i la seva mare es troba molt bé.
Mira, la Pija es va posar com una fera.
Com a futbolista, rarament m'he sentit tan inquiet com per aquella època
perquè vam passar per molts entrenadors.
Se li escapa la pilota! Quin error!
Samuel Eto'o marca a...
No m'havia passat mai a la feina.
Al United, sempre havia tingut el mateix entrenador.
TRES MESOS DESPRÉS
Supera Helguera com si no hi fos i l'esmuny entre les cames!
Durant aquella època, no vam guanyar res.
CATORZE MESOS DESPRÉS
La primera cosa que calia eliminar
era l'ambient dels "galàctics". Ens perjudicava.
Necessitàvem un entrenador que fos dur amb ells.
I va arribar.
- Qui era? - El nostre italià preferit, és clar.
Vols un cafè?
- Per què no? - Genial.
Però és un bon cafè? Italià?
És Nespresso.
Nespresso.
ENTRENADOR
Els galàctics són jugadors d'un altre univers.
Han arribat al club des de les estrelles.
Això fa que els contrincants tinguin ganes de vence'ls.
Ho havia de solucionar.
Fabio Capello era un entrenador dur i estricte. M'encantava.
Em posava nerviós. I mira que no em poso nerviós.
Capello va mirar de fer servir la mà dura.
Jo mai no he estat d'acord amb la mà dura.
Us va posar a la banqueta?
Sí, a tots dos.
Segur que t'enutjava.
Em matava.
David Beckham no està entre els onze per segona setmana seguida.
En aquell moment, no estava segur de quin futur m'esperava al Madrid.
Sempre observava les banquetes dels grans equips.
Si hi ha un jugador molt bo, sé que està cabrejat.
Has d'anar a buscar aquesta gent.
Recordo veure-ho i dir: "No es posa David Beckham a la banqueta."
I ho van fer.
"Ens l'emportarem."
No és ambiciós, és escandalós.
Surt un coi d'estatunidenc i diu:
"Un dia me'l quedaré, aquest jugador."
Tothom em mirava com dient: "Hi pots comptar! Bona sort."
Comparat amb la resta del món,
l'únic lloc on el futbol no triomfa és als Estats Units.
És el millor esport del món.
Aturen guerres per jugar-hi.
Hi ha països que no es parlen
i que cada quatre anys hi competeixen.
Hem de fer alguna cosa perquè aquest país
s'entusiasmi tant amb el futbol com la resta del món.
Tim Leiweke va anar a Madrid després d'un partit que no vaig jugar.
Vam quedar en un restaurant i el Tim va dir: "Escolta."
Podíem fer una cosa especial amb aquesta lliga.
Volíem que fos extraordinària, entretenir el públic.
La idea era gastar-hi una morterada.
Era una decisió clau en el món de l'esport.
Començàvem una cosa fenomenal.
Podíem fer-ho, si no ens espantava prendre decisions atrevides.
En aquell moment, ni em plantejava anar a viure als Estats Units.
Per molt que m'agradés el país.
Com ha anat el dinar?
Jugava al Reial Madrid.
Estava més centrat a tornar a l'equip.
Reyes rep una oportunitat abans que Beckham.
Sembla que ha rebut un cop.
I no pensava marxar.
Un home tatuat entrarà a la palestra.
David Beckham surt al camp.
Però dilluns al matí, Capello em va fer anar a l'oficina.
Em va dir: "He sentit que has parlat amb altres clubs."
I, al final de tot, va dir: "No tornaràs a jugar amb el Reial Madrid."
Allà em vaig quedar com dient: "Com?"
Va dir: "No jugaràs amb el meu equip."
Com és lògic,
em va molestar molt.
Què vas fer?
És una estrella internacional, la seva dona era a les Spice Girls
i està com un tren. Ara porta aquesta grandesa a Hollywood.
L'entrenador del Galaxy va dir:
"Landon, tenim l'oportunitat d'aconseguir David Beckham."
Vaig respondre: "Per fer què?"
Em van dir: "A quin equip dius que jugues?"
"Al Los Angeles Galaxy." I diu: "Que fort que hàgiu fitxat Beckham."
Vaig pensar: "Què xerres, ara?"
- Quant li pagareu? - Molt.
Sí, va ser un contracte bastant interessant.
Avui ha acceptat un contracte de 250 milions de dòlars.
Li vaig dir:
"N'estàs segur?"
Se'l presentarà oficialment
com a jugador del Los Angeles Galaxy en una roda de premsa.
Has estat temptat d'anar a jugar als EUA?
No.
Gràcies. Gràcies, Michael. Hola i benvinguts.
Veig moltes cares conegudes.
Està encès? Hola, David. Soc el Pat O'Brien, de Los Angeles.
Ens sents, David?
Coses que passen quan retransmets en directe.
No m'entrava al cap que als restaurants
esperessin una propina del 25 % de la factura.
No entenc els estatunidencs i no hi podria jugar a futbol.
Ara ens sents, David?
Sí. No...
Li desitgem sort.
És un gran canvi professional jugar als EUA després d'estar al Madrid.
No hi podia estar d'acord.
Si m'hagués demanat consell, hauria dit: "Ni se t'acudeixi."
Em va tranquil·litzar sortir d'aquella situació espinosa a Espanya.
Benvinguda!
Victoria es descriu com una mare treballadora atrafegada
que prioritza trobar una nova llar per a la seva família
i escoles noves per als fills.
Era un lloc on tot era molt més senzill.
Aparteu-vos del cotxe!
Era més senzill trobar casa i escola. No hi havia la barrera lingüística.
S'havien fet realitat tots els meus somnis.
Gràcies. Per rematar, Nick,
el contracte amb el Madrid acaba a finals de juny.
GENER
Beckham torna a entrenar amb el Reial Madrid mentre el món
assimila la seva decisió de marxar d'Europa i anar als EUA.
El David va fitxar amb Los Angeles.
Això, per a la presidència
i els socis del Reial Madrid, va ser una ofensa.
No havia passat mai.
L'entrenador va venir a dir-me: "David, tu ves cap allà."
Em va fer entrenar sol.
Veure que el David no entrenava amb l'equip
va ser un moment dur.
Recordo que em mirava al partit a la llotja, amb la família.
Mai no havia viscut res de similar.
Fernández encara bé la pilota! Quina bona passada! Marcos! Gol!
El Madrid perd per un gol al marcador.
Fabio Capello està sotmès a molta pressió.
Tot i que es van passar un temps sense guanyar,
no podia estar a l'equip.
Beckham s'ho torna a mirar amb dolor des de la grada.
Continua apartat per Capello.
Un gol entra amb desimboltura.
El Reial Madrid pateix. Això no pot continuar.
Però ell tirava endavant.
Per què no es queixava?
"A pastar. Tot això em sobra. Em sap greu, però toco el dos."
Però ell continuava fent.
Encara que no em volguessin, hi volia ser.
La cosa que més m'impressionava era la seriositat amb què s'entrenava.
Va ser una sorpresa per mi.
Nosaltres vam parlar amb Capello.
Els capitans li vam demanar a Capello.
Vaig anar a veure el president i li vaig dir:
"A partir de demà, faré jugar el David.
Si perdo, em fas marxar."
Fa un mes, va assegurar que David Beckham
no tornaria a jugar al Reial Madrid.
Avui Fabio Capello posa el capità de l'Anglaterra entre els onze jugadors
en un intent de salvar la pell.
L'equip comença la setmana en quart lloc per darrere del Barça.
Però era un repte impossible.
Era impossible que el Barcelona perdés el campionat amb tant d'avantatge.
Serà Beckham un catalitzador per guanyar el títol?
No em rendeixo aviat.
No em rendeixo.
És una mica massa lluny per un xut directe? Ara ho veurem.
Beckham xuta per marcar! I marca!
Quan el David va tornar, vaig dir: "Guanyarem la lliga."
Torna el fill pròdig.
La gent deia: "Estàs sonat."
Beckham serà capaç d'encertar-la?
Doncs sí! Una jugada meravellosa de Beckham mentre el Madrid lluita
per aconseguir el títol, si pot.
Potser em semblava que tenia quelcom a demostrar.
Quan juga, es nota el vigor.
- Es mou amb delit. - Jugada estupenda de Beckham.
La premsa espanyola diu: "El Bernabéu està enamorat de Beckham."
De cop i volta, semblàvem els més llestos.
Xuta Beckham. Gran passada en diagonal! I un gol genial!
Tothom ens mirava i deia: "Heu contractat Beckham i està en plena forma."
I jo: "No és el que dèieu fa tres mesos."
Va dir-te: "Perdona'm. Em vaig equivocar?"
No.
REIAL MADRID VS. RCD MALLORCA PARTIT FINAL DE LA TEMPORADA JUNY
David Beckham!
Ai, perdona. Pensava que estàvem assajant.
Fa uns mesos, Beckham es dirigia a un dels erms del futbol,
els Estats Units, on semblava que la seva carrera s'aniria estancant.
Però soc... Perdona.
Soc en un dels partits més importants de la temporada pel Madrid.
Els fans que m'envolten també opinen
que Beckham serà un dels jugadors crucials al camp.
Imatges en directe del Bernabéu aquesta última nit de la Lliga espanyola.
Si el Reial Madrid venç el Mallorca, serà la campiona d'Espanya.
Al seu últim partit, Beckham pot guanyar el seu primer títol a Espanya.
Ha patit una lesió al turmell aquesta setmana, però serà al centre.
Hollywood hauria d'adaptar la vida de David Beckham, oi?
Roberto Carlos juga el seu darrer partit.
Nosaltres volíem ser campions.
Sortir amb el cap ben alt.
Li encantaria una victòria de colofó.
Tom Cruise seu a la grada. D'aquí a poc, serà veí dels Beckham a Los Angeles.
És el partit més important.
El més important del món aquest cap de setmana.
Roberto Carlos...
busca a Beckham. Beckham la controla molt bé.
També és que...
Alça, l'estadi vibra.
...el Figo, el Ronaldo i el Zizou van marxar.
De manera que jo era l'últim galàctic que quedava.
Segons el guió, Beckham ha de marcar aquesta nit.
Quants gols importants ha marcat aquests anys?
Beckham la xuta!
Hauria estat la forma perfecta
d'acabar la meva etapa al Reial Madrid.
És vàlid. El Mallorca esguerra la festa!
Això no hi constava, al guió.
Què transmet el llenguatge corporal de Capello? Braços plegats.
Si et fixes en la imatge,
es nota que el David no corria gaire bé.
De sobte, em va fallar el tendó d'Aquil·les.
I allà es va acabar el meu partit.
El vaig haver de substituir pel mal de turmell.
La carrera de David Beckham al futbol europeu
acaba més aviat amb tristor.
No vaig tenir bona estrella.
El conte de fades acaba i la temporada del Reial Madrid no està decidida.
Però aquell moment...
no és només cosa meva.
És cosa de l'equip.
La nostra força no era individual.
Vaig dir: "Nois,
tots junts,
som la nostra força."
Robinho.
Ara la té Higuaín. Bé!
Estan lluitant! Reyes amb el primer toc.
Era una família.
Torna Roberto Carlos. Encara li queda marxa.
Podria ser el seu últim partit vestit del blanc del Madrid.
Érem un equip d'amics.
El Reial Madrid és el campió!
David Beckham no és l'heroi.
Ho ha estat José Antonio Reyes.
En alçar la mirada, vaig veure la Victoria, els nens.
I comencen les celebracions. El Reial Madrid torna a ser el campió.
Ni els Beckham han celebrat una festa com la que ve!
Aquella nit,
vaig veure el David com era.
El David de debò.
Becks.
Però potser després...
Potser després d'aquella nit...
Si li dèiem al David: "Escolta, queda't.
No hi ha res més gran que el Madrid.
Queda't una mica més i guanya més trofeus.
Tant és que hagis signat o dit...
Parla amb la família. Queda't."
De sobte, el David hi estava a favor.
Per això es reuniria amb ells per última vegada.
Aquell era el dia del judici final.
Li vaig dir: "Estàs segur del que fas?
Jugaràs en un campionat sense valor."
Estava llesta per marxar.
Com sabeu, vaig arribar abans, vaig matricular els nens a l'escola,
vaig comprar una casa i la vaig decorar per a tota la família.
David.
David, sisplau.
Tot el madridisme es pregunta: "No et pots quedar dos o tres anys més?"
És el que tothom creu que portes a dins.
Però el David és llest i va recordar que el tenien a la banqueta.
Un petó al petit i va entrar a la Terminal 1 de Heathrow.
Tant m'era què digués la gent.
Cap missatge per als fans?
Importava què volíem la Victòria i jo.
Volíem marxar als EUA.
- Adeu. - Adeu.
BENVINGUT ALS EUA, BECKS!
Benvinguts a les notícies de les quatre.
La gran notícia de divendres és que els futbolers bullen d'emoció.
Per fi arriba Beckham.
Recordo que vam pujar al cotxe
i hi havia un helicòpter gravant
el camí de l'aeroport a casa.
Era insòlit. Pensava: "De debò és tan interessant?"
Benvingut al Home Depot Center.
Serà la roda de premsa d'un esportista més gran mai vista a Los Angeles.
El nou membre de Los Angeles Galaxy, el senyor David Beckham.
La meva família s'ha traslladat a Los Angeles.
La cosa que més m'importa és la família. La segona cosa és el futbol.
Trucaves a amics a Los Angeles? "Què faig?"
Doncs és curiós, però...
Era amic del Tom Cruise.
Recordo que el Tom em va dir: "El Will i jo et farem una festa."
"Will?" Em va dir: "Will Smith."
Recordes la festa de benvinguda?
Es queda curt pel que va ser.
Semblava una festa de després dels Oscars.
Semblava el Madame Tussauds. Hi havia famosos pertot arreu.
I, és clar, érem allà fent aquesta cara.
Vam fer un cercle perquè Tom Cruise
fes la coreografia del ball de Risky Business.
I després comença a sonar el piano i Stevie Wonder canta Per molts anys.
I vaig pensar: "A la merda." M'entens? Ja no hi és. L'hem perdut.
S'han esgotat les entrades de l'Estadi RFK a Washington.
45.000 persones volen veure debutar David Beckham.
Sabem que Beckham pot ser convocat.
No és a l'alineació principal, però espera jugar.
Mirar de ser el messies del futbol estatunidenc és una aposta.
Ho estava arriscant tot per venir.
Estem a punt per al servei inicial.
Si al final no se'n sortia, esdevindria la rialla del món.
M'alegra que ens acompanyin aquesta nit xafogosa,
amb amenaça de tempestes puntuals.
Penses que el David es va quedar parat
en veure que tot era una mica...
No ho vull dir així, però...
De nyigui-nyogui?
La lliga americana limita molt el sou màxim,
de manera que només et pots permetre
pagar 13.000 dòlars l'any a algú.
David Beckham s'aixeca i escalfa una mica pel seu primer partit.
La Major Soccer League va haver de canviar les normes.
Allò implicava que hi podia haver un jugador fora del sou màxim.
Era la "norma de David Beckham".
Per això jugava amb gent de baixa estofa i que canviava molt d'equip.
Alguns jugadors de l'equip netejaven piscines o eren jardiners.
No m'ho podia creure.
Han xocat.
Quan anava al lavabo,
el cronometràvem per calcular quant havia guanyat mentre era dins.
I multiplicava el sou anual d'alguns paios al vestidor.
Martino.
En veure el Galaxy jugar, no li vas dir: "Aquest futbol és una merda"?
No soc el més indicat per parlar. Eren millors que jo.
No arribaves al seu nivell? Noi, que hi jugava un que neteja piscines.
Encara ataquen a tota potència.
La pilota colpeja la xarxa. S'escapa de les mans de Cannon!
El vaig acompanyar al primer partit.
Seia pensant: "Què has fet?"
El veig molest.
Sembla irritat pel que està veient.
Va ser dur pel David, que era d'allò més perfeccionista.
Beckham surt a jugar.
És com si sortís un dels Beatles. Una cosa...
Tothom es pensava que ho guanyarien tot perquè tenien un jugador molt bo.
Galaxy té un córner.
Normalment, quan servia la pilota, sabia que un jugador ja s'hi apropava.
Ara xutava i no hi havia ningú.
Poca coordinació entre el que vol fer i qui hauria de respondre.
Encara no se'n surten.
Jugàvem en camps amb línies de futbol americà i era un embolic.
Tot just a la 18. Potser Beckham ho vol tot per ell. És evident que...
Segur que no havia vist cap partit de futbol americà.
"Què coi són aquestes línies al camp?"
Ni sabia si la pilota havia sortit del camp.
S'aturava i la línia de banda era allà.
Gran jugada subtil de Donovan. Busca Beckham, però no hi és.
Era un desastre.
A l'angle curt i fa gol!
Un a zero!
Fèiem pena. De debò.
Visca!
No estàvem millorant. Va ser una mala època.
Contraataca. Passada vàlida. Altidore!
Vas viure la ratxa més llarga sense guanyar de la teva carrera.
Dotze partits. Recordes aquell punt baix?
Sí. No recordava quants van ser, però ara sí. Gràcies per recordar-m'ho.
Chivas arriba al tres a un.
Valga'm Déu.
Al final, m'avergonyia.
Quina vergonya. La situació del Galaxy no pot empitjorar.
Com que no milloràvem, no estava gaire content.
Jo estava molt contenta. Molt.
A Los Angeles es vivia molt bé.
Com va?
Tota la família estava junta.
Pots nedar com un pingüí?
Sí.
Romeo Beckham arriba a la final de la FA Cup.
- Com qui vols xutar? - Com David Beckham.
I vaig poder
alliberar-me de molt patiment.
Algú em va dir que Los Angeles és com fer rehabilitació si ets famós.
Per això veiem gent per Malibú en xandall i botes Ugg.
Mireu-me i saludeu. Digueu: "És el meu primer dia a l'escola."
Les escoles eren molt bones.
Com que l'accés era privat, els paparazzis no podien entrar a l'escola.
Encara ens observaven.
Si el Tom Cruise fa la seva entrada en un restaurant,
és igual que hi siguin els Beckham.
Tot era molt més senzill per a la família.
Molt bé, Romeo.
Romeo.
Ben fet.
Em sentia en pau.
Per fi, semblava que teníem estabilitat.
Però, com s'acostuma a dir,
si alguna cosa et va rosegant...
Han informat la BBC que l'entrenador de l'Anglaterra
s'anunciarà avui, en una estona.
És un entrenador de categoria. Pensem que és idoni per liderar-nos.
Explica com s'arriba a entrenar l'Anglaterra.
No havien tingut cap estranger.
No vaig ser el primer.
Havien tingut
un suec abans de mi.
- El primer italià. - Sí.
Quan van nomenar Fabio Capello entrenador de l'Anglaterra,
em va dir: "Si vols anar a l'equip del Mundial,
has de fer això."
Jo li vaig dir
que havia de tornar a la realitat, segons la meva opinió.
Em va dir: "Has de jugar en un club europeu d'alt rang.
Per què no el Milan?"
I jo vaig dir: "D'acord."
I la Victoria va ser molt comprensiva.
"Que vols anar a Milà?
Ens acabem de mudar a l'altra punta del món per tu."
Havia acordat viure en família a Los Angeles.
Per això no esperava acabar allà,
que tot rutllés i ell digués:
"Saps què? Sorpresa! Torno a marxar."
Us acabeu de mudar als EUA amb els nens. Ha valgut la pena?
Sens dubte. Diria que no podria haver anat millor.
Un cop més,
em tornaria a quedar a casa, sola i a càrrec dels nens.
Ells havien de romandre a Los Angeles. Anaven a l'escola.
Els Estats Units és un país magnífic. Ens encanta, a nosaltres i als nens.
Com sempre, respectava moltíssim la seva carrera, però no volia tornar-hi.
Estava molt enfadada.
I va marxar.
Era la meva forma egoista de dir:
"Tant m'és el que penseu. Això és el que haig de fer."
No pensava en els companys d'equip.
No pensava en la meva família.
Pensava en mi.
FORÇA MILAN
Si tenia l'oportunitat de jugar un Mundial amb el meu país...
faria el que fos per aconseguir-la.
Mai no vaig voler marxar de Los Angeles.
Però vas intentar quedar-te a Milà.
Els teus advocats han proposat al Galaxy
que la cessió sigui permanent. Confirmes que ho vols?
A veure, m'ho he passat bé. Sabia que en gaudiria,
però no esperava gaudir tant.
Per això, he expressat el meu desig
de quedar-me al Milan.
"Què vols dir?"
Beckham, no t'hem conegut gaire.
Beckham vol pirar.
El Galaxy s'ha equivocat en cedir-lo a una potència com el Milan.
Vol marxar de forma permanent a l'altra banda de la gran bassa.
Que comencin els litigis!
Em pensava que li feia gràcia quedar amb Tom Cruise.
Sí. Tot el tema de Hollywood.
A l'esquerra pel Milan. Beckham fa un gol fantàstic!
Va ser molt frustrant.
Si més no, que vingués i jugués, si havíem d'aguantar tot el merder.
És el mínim que podia fer.
Donovan.
El Landon Donovan era el millor jugador de collita pròpia.
Travessa els obstacles.
No era un d'aquells jugadors de 13.000 dòlars l'any.
Tot i poder triomfar on fos, en teoria, preferia jugar a casa.
Per això, s'entén...
La salva. Donovan!
...que la situació el pogués molestar.
Landon Donovan diu: "Encara no hem acabat!"
A ell no li importava un equip de fireta de la Major League Soccer. A mi, sí.
Potser s'atreveix amb un xut. Beckham! Gol!
He gaudit tant aquí, que m'agradaria quedar-m'hi un temps.
No.
Em sap greu.
- No es va poder quedar a Itàlia? - No. Era nostre.
AEROPORT DE LOS ANGELES
Per això vam dir: "No ho farem. I punt."
Bon dia, David Beckham.
- M'alegro de veure't. - Jo també.
- Has estat sis mesos fora. - Sí.
Tens tres fills i una dona maca a Los Angeles. Com has aguantat?
Jo estava frustrat.
Vull parlar un moment d'un tema delicat.
Hi havia més reporters que de costum a l'entrenament
perquè el teu company Landon Donovan parla desfavorablement de tu en un llibre.
Dubta del teu professionalisme i compromís amb el futbol als EUA.
Fins i tot t'ha dit garrepa.
Això pot provocar molt d'enuig al vestidor.
El Landon pensava que havia abandonat l'equip.
No ho va saber portar bé.
SENSE COMPROMÍS, DESCONTENT, MASSA BEN PAGAT, UN COMPANY HORRIBLE
Beckham titlla de "poc professional" Donovan, el seu company d'equip.
L'americà ha criticat en públic l'antic capità anglès.
El que passa al vestidor no surt del vestidor.
He jugat en els millors clubs del món
i, en 17 anys, mai s'ha criticat la meva professionalitat.
Si m'has de dir alguna cosa, digues-me-la a la cara.
La situació es va posar lletja ben aviat.
LOS ANGELES GALAXY VS. AC MILAN PARTIT AMISTÓS, JULIOL
Mai no havia vist els fans estatunidencs escridassar tant un jugador local.
- Te'n recordes? - I tant.
Li van tirar molt de verí a sobre.
COMPROMÍS ≠ JUGAR A TEMPS PARCIAL
Clarament, els havia fet enfadar molt.
TRAÏDOR
23: PENEDEIX-TE
Per cert, tenien raó.
Hauria pensat igual.
Per això, ho entenc,
però no pensava suportar una cosa així dels meus aficionats.
Allà vaig dir: "A la merda."
No érem un equip.
Vam dir: "Mira, això no és cap circ."
L'entrenador ens va escriure al David i a mi.
"Al matí, abans de l'entrenament, vull parlar amb vosaltres."
Vaig dir: "David, ho penso de debò, allò que vaig dir.
No ho hauria d'haver dit en públic
i t'ho hauria d'haver dit a tu. Em sap greu."
Si m'hagués passat a mi, en aquell moment,
hauria dit: "Ves a cagar. Quina barra, fer-me això."
I va dir...
"Ho entenc i valoro que m'ho estiguis dient."
CHIVAS USA VS. LOS ANGELES GALAXY OCTUBRE
Mai oblidaré les paraules de l'entrenador.
"David, aquest és el Manchester United del Landon. Vas créixer al United..."
Se'm posen els pèls de punta. Allò ho era tot, pel David.
"Això t'importa. Ho entenc."
Llavors vaig recordar que tenia un pacte amb el MLS.
Beckham ho sap fer. No li costarà superar la barrera.
Vaig recordar que tenia un pacte amb la meva família.
Necessitava que anés bé.
Xut de Beckham. David Beckham!
El seu primer gol de l'any!
Qui ha vingut a jugar?
Mare meva, quin golàs!
Ho notava. Tenia una missió i jo també.
Donovan no la deixa sortir. Donovan. Endavant. Beckham!
Tot d'una, érem un equip.
Tots dos van deixar-se de punyetes, van parar de tenir-se-les i van jugar.
I tot va rutllar.
Érem un club de futbol, collons.
És de Beckham!
Quina meravella de gol!
Adorava l'equip. Eren uns guerrers de l'hòstia.
És una nit important.
S'estan escrivint els destins del Los Angeles Galaxy i de Beckham?
Donovan ha marcat! Costa de creure!
Guanyar la Copa MLS va ser un dels moments més gratificadors de la meva trajectòria.
Els del Galaxy són els campions!
Era allà al camp i vaig pensar:
"Ha funcionat."
No ho vaig dir, és clar.
Us dono la benvinguda a la Casa Blanca.
Los Angeles Galaxy, enhorabona per guanyar la Copa MLS.
A l'equip tenim un jovenet prometedor,
un tal David Beckham.
He d'admetre que he burxat el David.
Li deia que la meitat dels companys semblaven fills seus.
Ens fem grans, David. Val a dir que tu ho portes millor que jo.
Recordes quan et vas començar a plantejar això de retirar-te?
Sé que ets la mena de paio que no para quiet.
No volia parar mai.
Després de cinc anys, David Beckham penja la samarreta estatunidenca.
L'estrella britànica va jugar ahir el seu últim partit a la MLS.
Fins i tot pot tornar a casa amb bon regust.
Però el futbolista encara no vol deixar l'esport.
No pensava a retirar-me.
Volia jugar fins que fos incapaç de caminar.
Era així.
En aquell moment, vam decidir tornar a casa.
Feia molt que no vèiem la família.
Ens traslladem al Regne Unit i...
Me'n torna a fer una altra de les seves.
"Em trasllado."
- David! - Em van trucar del París Saint-Germain.
Van dir: "Vols venir a donar-nos un cop de mà?
Fa divuit anys que no guanyem la lliga."
Ho havia decidit abans que m'ho preguntés.
David!
Sisplau, David!
Em vaig quedar dient: "Què collons...?"
Ara ric, però en aquell moment feia: "No pot ser. Sí? Et... De debò?"
Em va agradar que marxés a París.
M'agradava que no es retirés.
PARIS SAINT-GERMAIN VS. FC BARCELONA ABRIL
M'estimava aquest esport més que ningú.
Això és el que penso.
Sé que no és cert, però em penso que me l'estimava més que ningú.
Però em sentia canviat. El meu cos semblava canviat.
Em despertava fet pols després dels partits.
Quan m'aixecava del llit,
notava que em feia mal, que patia.
Al matí, sortia del llit com podia
perquè tot em feia molt de mal.
Se'l veia destrossat.
Recordo que un cop va sortir i em va mirar.
Vaig pensar: "Ja toca.
Estàs cansat i va tocant."
Arribar a prendre la decisió em va...
Em va costar moltíssim.
L'antic capità de l'Anglaterra, David Beckham, deixa el futbol.
Va ser capità de l'Anglaterra en 59 ocasions.
Va guanyar 115 partits fent de capità nacional.
Havia estat sensible des que ho havia decidit.
I...
Abans del partit, l'entrenador va dir:
"Quan quedin deu minuts, et faré sortir. perquè s'ha de fer així.
Et mereixes sortir d'aquesta manera."
Ja havíem guanyat la lliga.
Beckham.
Quina passada llarga tan bona!
Quan va arribar el moment,
de cop i volta, no podia respirar ni asserenar-me.
Quan vaig sortir, em vaig descompondre del tot.
És la fi d'una carrera immensa.
Penja les botes un jugador immens, una estrella mundial immensa.
El senyor David Beckham!
Per molt que em fes mal saber que no tornaria a jugar a futbol...
sabia que havia pres la decisió correcta.
CARBÓ NATURAL BRITÀNIC
Passo els dissabtes al matí aquí, sense fer res.
M'encanta. És com m'evadeixo.
Soc aquí des de les onze
fins a les nou o deu de la nit.
Més tard i tot alguna vegada. Cuino a la brasa i prou.
M'enduc l'iPad i mirem el futbol. S'hi està bé.
- Li has afegit farigola? - Sí, xef.
Hem mirat de criar els nens amb tanta normalitat com fos possible.
Sí.
Però el pare va ser el capità de l'Anglaterra
i la mare va ser l'Spice Pija.
Arrossega el carretó.
S'aixeca a les sis cada dia per encendre el foc.
Sí que ho faig.
Ja ho sé. Ho estava dient.
Sí, però ho deies amb sarcasme.
No. Ho deia amb...
Amb què? Amb amor?
Amb amor.
No pots fer gracietes amb aquella cosa que duus.
- El floc de la barbeta? - Prou que ho sé!
Podrien haver estat uns mocosos consentits, però no ho són.
Està fet?
Està ben fet. En vols tastar una mica?
I tant.
Per això dic que els meus fills m'omplen d'orgull.
- Menges amb cura. - Puc menjar un tros de pell?
- El que et vingui de gust. - Aquest?
Sí.
Em meravella com han acabat sent.
- Estàs remant al revés. - Cap a l'altre costat.
Quin babau.
- Mi-te'l. És un desastre. - No ho gravis. Quina vergonya!
- Perdó. - Quin un!
- Només si caus! - Nano! On para l'altre rem?
És aquí.
Amor, els musclos ja estan.
No vaig arribar a ser conscient de la meitat de les coses que he explicat
fins que vaig començar a fer aquesta...
Com en diria?
Com en podem dir? Aquesta teràpia.
Apa, Kenny Rogers!
Ara he acceptat moltes coses que, durant la nostra primera sessió,
encara eren un cúmul de molta ràbia i frustració.
Ara ho entenc.
Fer això ha estat una mena de teràpia.
Hem estat rememorant i he vist vídeos seus on m'estava trucant i deia:
"Hola, xato!" Per cert, no parlava com parla ara.
Era molt més senzilla que ara.
No sé com ha estat. Mai ha fet classes de dicció.
- Se'n diu així? - Em fa feliç que sàpigues què vol dir.
Em sembla...
Per cert, jo sono idèntic a quan tenia tretze anys.
Tens la veu una mica més greu.
Sí, abans era molt aguda.
Anar repassant cada etapa vital, m'ha fet veure clares moltes coses.
Una d'elles, que és...
És la que més valoro. Això que tenim.
El motiu que sigui feliç és que ara estic satisfeta.
Noto que tu també ho estàs, de satisfet.
De joves, sempre empaitaves alguna cosa.
I també està el tema de passar el testimoni.
- Ho vols per als teus fills, no trobes? - Sí. Encara no estic llest per passar-lo.
El futbol és com una droga.
Quan deixem el futbol,
perdem l'adrenalina.
Em sembla una droga potent.
Beckham!
La notem a dins des d'un punt de vista fisiològic.
Sí, trobem a faltar el públic perquè et transmet l'adrenalina.
Això és el que costa, de retirar-se del futbol.
El cos ho ha d'acceptar.
Sincerament, penso que els futbolistes són addictes.
Tenim l'adrenalina, la mentalitat d'haver tingut una addicció.
Alguna cosa hem de tenir.
Em semblava que havia pres l'última decisió egoista
quan vaig anar a París.
Però no.
Ha estat el capità nacional i una marca mundial.
Què vol fer Beckham ara que ha penjat les botes?
Doncs avui ha confirmat que torna als Estats Units
per muntar un nou equip de la Major League Soccer a Miami.
Goldenballs conserva la mà de Mides?
Maca, la cinta.
L'endemà, vaig agafar un avió per anunciar que muntava l'equip.
- L'endemà vas marxar a Miami? - Sí. No em volia quedar quiet.
L'endemà?
A què treu cap, això?
Fisher, havíem de fer coses. Tenim prou pa tallat.
- Mai no havia vist xarxes roses. - M'enorgulleix dir que són idea meva.
Els xandalls van ser idea meva.
No em volia limitar a reflexionar sobre el que havia aconseguit.
Sabia que cal tenir un pla per a després.
Si no, s'hauria quedat tocat del bolet.
Calia tenir-lo enfeinat.
- Neymar. - Hola, David.
Et desitjo que tinguis molt d'èxit.
Algun dia, jugarà amb nosaltres.
Vull guanyar amb els millors jugadors i el millor equip.
I el Leo?
Doncs aquí el tenim.
Hola, David. Abans de res, enhorabona.
Et volia desitjar molta sort en el nou projecte, aquesta nova etapa.
I, qui sap, potser em pots trucar d'aquí a uns anys.
Senyores i senyors,
em moro de ganes de veure el Leo al camp vestit amb els nostres colors.
El vostre número deu,
el número deu de l'Inter Miami,
el millor número deu del món, Lionel Andrés Messi!
Te la pots treure?
M'agrada.
D'acord. Aviam com va el tir lliure amb la dessuadora.
Quan te la treguis, xuta'n un de bo.
Ja ho veus.
Colpeja l'objectiu.
No a ton pare.
Inspira. No cal que estiguis nerviós davant meu.
Només tinc sis Premier Leagues, una Lliga de Campions,
un parell de FA Cups, La Liga, la Lliga francesa...
T'has posat nerviós.
- Sé per on vas. - Saps per on vaig?
- Sí. - Segur?
- Està prou bé. - Està prou bé? Que tinc 47 anys!
Nano, algun dia acabaràs com jo.
A la porteria!
No.
Compte amb els arbres!
Torna-hi.
Molt bé. Torna-hi.
Ves a la porteria.
Has trepitjat les flors.
Subtítols: Rocío Rincón Fernández